මොන්සූන් වෙඩිං

මොන්සූන් වෙඩිං () යනුවෙන් හැඳින්වෙන්නේ මීරා නායර් විසින් අධ්‍යක්ෂණය කරන ලද, සබ්‍රිනා ධවාන් විසින් රචනා කරන ලද 2001 ඉන්දියානු නාට්‍ය චිත්‍රපටයකි. මෙහි ප්‍රධාන චරිත නිරූපණය කරන්නේ නසීරුද්දීන් ෂා, ලිලේට් දුබේ, ශෙෆාලි ෂා සහ වසුන්ධරා දාස් විසිනි. මෙමඟින් නිරූපණය වන්නේ දිල්ලියෙහි සම්ප්‍රදායික පන්ජාබි හින්දු විවාහ මංගල්‍යයක් වට දී සිදුවම නොයෙකුත් සිදුවීම් මාලාවකි. ධවාන් මෙම තිර රචනයෙහි පළමු දළ පිටපත ඇය කොලොම්බියා විශ්වවිද්‍යාලයේ MFA චිත්‍රපට වැඩසටහන අතරතුර රචනා කොට තිබේ. මෙය සම්පූර්ණයෙන්ම නව දිල්ලිය පසුබිමෙහි නිර්මාණය වුවත්, මෙම චිත්‍රපටය ඉන්දියාව, එක්සත් ජනපදය, ඉතාලිය, ප්‍රංශය සහ ජර්මනිය යන රටවල සමාගම් කිහිපයක අන්තර්ජාතික සම-නිෂ්පාදනයකි.

මොන්සූන් වෙඩිං අන්තර්ජාතිකව ඩොලර් මිලියන 30 ක බොක්ස් ඔෆීස් ආදායමක් හිමිකර ගත්තේ ‍ය. මෙම චිත්‍රපටය ගෝල්ඩන් ලයන් සම්මානය හිමිකරගත් අතර, ගෝල්ඩන් ග්ලෝබ් සම්මානයක් සඳහා නිර්දේශ විය. මෙම චිත්‍රපටය ආශ්‍රයෙන් සංගීත ප්‍රසංගයක් ද නිර්මාණය කෙරුණු අතර, එය 2014 අප්‍රේල් මස දියත් කෙරිණි. මෙම චිත්‍රපටය 2001 කාන් සිනමා උළෙල තුළ මාර්ෂේ ඩු ෆිල්ම් ‍යන අංශය යටතේ ප්‍රදර්ශනය කෙරිණි. 2017 දී, IndieWire විසින් මෙය 21වන සියවසේ හොඳම ප්‍රේම වෘත්තාන්තය ලෙස නම්කරන ලදී.

 චරිත නිරූපණය 
 නසීරුද්දීන් ෂා, ලලිත් වර්මා ලෙස
 ලිලෙට් දුබේ, පිම්මි වර්මා ලෙස
 ශෙෆාලි ෂා, රියා වර්මා ලෙස
 වසුන්ධරා දාස්, අදිති වර්මා ලෙස
 විජයි රාස්, පරබත්ලාල් කණ්හෛයාලාල් 'පී.කේ.' දුබේ ලෙස
 තිල්ලෝතමා ශෝම්, ඇලිස් ලෙස
 පර්වීන් දබාස්, හේමන්ත් දාස් ලෙස
 කුල්භූෂණ් ඛාර්බන්දා, සී.එල්. චාධා ලෙස
 කාමිනී ඛන්නා, ශෂී චාධා ලෙස
 රජත් කපූර්, තේජ් පූරි ලෙස
 රන්දීප් හූදා, රාහුල් චාධා ලෙස
 නේහා දුබේ, අයේෂා වර්මා ලෙස
 රෝෂන් සේත්, මෝහන් රායි ලෙස
 සෝනි රස්දාන්, සරෝජ් රායි ලෙස
 ජස් අරෝරා, උමංග් චාධා ලෙස
 නතාෂා රස්තෝගි, සෝනා වර්මා ලෙස
 රාම් කපූර්, ෂෙලී ලෙස
 දිබ්‍යේන්දු චටාචාර්ය, ලොතරැයිකරු ලෙස
 රජීව් ගුප්තා, වර්ෂා දර්ශනයෙහි දිල්ලි පොලිස් නිලධාරියා ලෙස

ආශ්‍රේයයන්

බාහිර සබැඳි

Monsoon Wedding: A Marigold Tapestry an essay by Pico Iyer at the Criterion Collection

ප්‍රවර්ගය:2001 වසර තුළ චිත්‍රපට
Category:ඉංග්‍රීසි-භාෂා ඉන්දියානු චිත්‍රපට
Category:ගෝල්ඩන් ලයන් ජයග්‍රාහකයෝ
Category:ඉන්දියානු ස්වාධීන චිත්‍රපට
Category:දිල්ලිය පසුබිමෙහි නිර්මාණය වූ චිත්‍රපට
Category:ඉතාලි චිත්‍රපට
Category:මීරා නායර් අධ්‍යක්ෂණය කළ චිත්‍රපට
Category:ඉන්දියානු විවාහ පිළිබඳ චිත්‍රපට
Category:හින්දි-භාෂා චිත්‍රපට